Kako smo vidjeli,
uspješan šef mafije treba disciplinu,
poduzetnički duh
i spremnost da učini sve kako bi zadržao vlast.
Ako imate sve te odlike, očekuju vas vrlo lijepe nagrade.
S druge pak strane, neizbježni pad s kriminalnih vrhunaca može biti gadan.
Većina pogine ili završi u zatvoru.
To je tako.
UMRO U ZATVORU
Na Floridi nema zajednice umirovljenih šefova mafije.
Ali možete stvoriti ugodniju budućnost
pazeći na svaki detalj
i razmišljajući dva koraka unaprijed.
Nitko se tim lekcijama nije koristio bolje nego velemajstor manipulacije
koji je postao najmoćniji i najstrašniji šef mafije u Bostonu,
James Whitey Bulger.
Bio bi vrlo šarmantan
kad bi nešto htio od vas, a onda bi se, kao zmija,
naglo okrenuo i ugrizao vas.
Sve se vrtjelo oko Whiteyja.
Njegovo preživljavanje, moć, kontrola.
Sve je bio u stanju učiniti kad bi to bilo ugroženo.
Predviđanjem i uklanjanjem svake prijetnje
Whitey je gotovo dva desetljeća vladao bostonskim podzemljem.
A kad su ga stisnuli u kut,
uspio je nestati.
Zadnjih 16 godina zloglasni bostonski šef mafije je duh.
Whitey će vam pokazati kako ćete dugo izdržati
i uvijek biti spremni za sve.
GDJE JE „WHITEY”?
KAKO POSTATI ŠEF MAFIJE
IGRAJ NA DUGE STAZE
Dok je Whitey Bulger vodio bostonsku bandu Winter Hill,
navodno je naručio najmanje 19 ubojstava
i pritom zaradio oko 30 milijuna nezakonitih dolara.
Bulger je uvjerljivo najzloglasniji,
a rekla bih i najuspješniji kriminalac iz Bostona.
Njemu je sve to bilo poput šaha.
Stvorio je uspješnu zločinačku organizaciju
i pritom sve uspio nadmudriti.
Da biste shvatili kako je Whitey postao tako zloglasan
i postao najtraženiji čovjek u Americi,
prvo morate doznati neke činjenicu o tom lukavom ubojici.
ČINJENICA 1 - WHITEY I NJEGOVA BRAĆA UZDIGLI SU SE DRUKČIJIM PUTEM
Whitey Bulger odrastao je u siromaštvu na jugu Bostona.
Bio je najstariji sin, a imali su i tri sestre.
Nije volio školu. Nije volio crkvu.
Volio je divljati i biti problematičan.
Billy Bulger bio je jedan od mlađe braće.
Za razliku od Whiteyja, Billy je bio dobar učenik
i ostvario je uspješnu političku karijeru.
Bojali su se Billa Bulgera.
Platio bi svatko tko bi mu se zamjerio.
Whitey je očito gangster i ubojica.
Raspolagao je posve drukčijim alatima.
Bulger je imao veliku sreću u nekažnjenom kršenju zakona
od malih nogu.
Puno su ga puta uhitili, ali samo su mu jedanput nešto dokazali.
1950-ih dvojica ljudi s kojima je pljačkao banke
su ga cinkala.
Osjećao se izdano, ali također je shvatio vrijednost
pružanja informacija drugima.
ČINJENICA 3 WHITEY JE ZNAO DA JE PUBLICITET LOŠ
Počeo se uspinjati
i došao na vrh najopasnije irsko-američke bande u Novoj Engleskoj,
bande Winter Hill.
Imao je golemu moć i bogatstvo,
ali nije se razmetao time.
Bulger je tako dugo bio uspješan između ostalog zato
što je sve radio iz sjene.
Ljudi su znali za njega, ali nikad ga nisu vidjeli.
Čak ni iskusni istražitelji nikad ga nisu vidjeli.
Sve je to bio dio pomno osmišljene strategije
da prođe nekažnjeno.
Kako ćete osigurati da dugo ostanete u igri?
Slijedite priručnik pa ćete doznati.
TAKTIKA SVE DRŽITE POD KONTROLOM
Ako želite dugo biti šef,
sve morate potpuno kontrolirati
i ne smijete trpjeti slabe karike.
Ako nemate čvrstu kontrolu
nad ljudima koji na ulici rade za vas, svašta se može dogoditi.
Pozor!
A kad je riječ o otkrivanju mogućih problema u organizaciji,
Whitey Bulger bio je majstor.
Imao je moćnu organizaciju,
koju je vodio kao korporaciju.
Bulgerovi ljudi bili u odgovorni samo sebi.
To nije bilo kao u mafiji,
gdje imaš sve te niže zapovjednike.
U njegovom bliskom krugu bilo je malo ljudi.
Imao je to smrtonosno središte moći.
Većim dijelom vladavine Whitey je imao dva ključna saveznika.
Stevea Flemmija i Johnnyja Martorana.
Stevie Flemmi i Johnny Martorano odrasli su u Bostonu.
Obojica su bila višestruki ubojice.
Mogao im je vjerovati.
Zato su oni imali ono što su morali imati
kako bi surađivali s Bulgerom.
Kako bi svi ostali izbjegavali Whiteyjev gnjev,
morali su slijediti njegova pravila.
Podrazumijevalo se da nitko neće otvoreno pokazivati da je bogat.
Nema bezrazložnih sukoba s policijom.
O kriminalnom poslu ne govorite pred drugima.
A najvažnije je da nema cinkanja.
Whitey bi poludio kad bi netko to prekršio.
Tommy King je lučki radnik
i razbijač bande Winter Hill.
Bio je žilav, drag momak, bio je jedan od nas,
ali imao je problem s pićem.
Whitey i Tommy nisu se osobito podnosili.
Idite kvragu!
Whitey je u Tommyjevom nekontroliranom ponašanju vidio prijetnju.
Jednoga dana Whitey je pozvao Tommyja u lov
kako bi ubili suparničkoga gangstera.
Pošli su i Flemmi i Martorano.
Na izlasku iz grada Tommy je pokazao pancirni prsluk
i šalio se da ga mogu isprobati ako ne nađu svoju metu.
Whitey ima drukčiji plan.
Ubojstvo je uspjelo,
ali Whitey zna da će biti sumnjivac za Tommyjev nestanak.
Zato je proširio glasinu da je Tommy ubio toga gangstera
i otišao iz grada.
Whitey se bacio na propagandu.
I dobro zna prodati priču.
Vjerovali to njegovi ljudi ili ne,
znaju da ne smiju previše propitkivati.
Bulger nije imao nimalo strpljenja za ljude koje je smatrao problematičnima
i bez oklijevanja bi ih dao ubiti.
Zato su ga svi u bandi slušali.
Bez grubosti.
Bojali su ga se.
Takvom kontrolom lako ćete dugo održati vlast.
Ali kad je ubojstvo lijek, moraš se čuvati nuspojava.
Kako osigurati da vas sve veći broj mrtvih ne saplete?
TAKTIKA PRIKRIJTE TRAG
Budimo iskreni.
Svaki šef mafije s vremena na vrijeme treba malenu čistku.
Ali, ako ne želite završiti u zatvoru, svaki je detalj važan.
Poslije svakog zločina morate se riješiti dokaza
kako ne biste završili u zatvoru.
A to često zahtijeva dodatni trud.
Spališ odjeću, baciš oružje u ocean.
Svega se riješiš.
Ne smije ostati auto ni DNK.
Bez trupla nema ubojstva.
Ne čudi što najbolji šefovi mafije znaju važnost prikrivanja tragova.
Kad se Pablo Escobar htio riješiti dvojice nelojalnih
za koje je mislio da ga potkradaju, navodno ih je pozvao u svoj privatni zavor
i dao ih spaliti.
Kad je bivši šef Gambinovih,
Paul Castellano, htio ukloniti suparnika,
pouzdao se u ubojicu Roya DeMea
i njegovu metodu Gemini, nazvanu po omiljenom DeMeovom kafiću.
Posve bi iscijedio krv iz trupla,
kako bi imao manji nered kad ga počne rezati na komade.
A Salvatore Riina svojih se problema rješavao metodom
poznatom kao lupara bianca,
koja uključuje bacanje trupala u kiselinu
ili svinjama, čak i u talionicu čelika.
No nitko od tih majstora nije tragove brisao kao Whitey Bulger.
U puno gangsterskih ubojstava
trupla bi ostavili u prtljažniku.
Katkad i na ulici.
Bulger i njegova ekipa jako su se trudili da skriju trupla.
Davali su zbilja sve od sebe
kako bi trupla pokopali negdje gdje ih nitko neće naći.
Za slučaj da ipak otkriju truplo, rezao im je prste i čupao zube
jer bi ih netko mogao identificirati po snimkama zuba.
To je bila ta tehnika, ako imate želudac za to.
Ali kad želiš pobijediti na duge staze,
moraš se potruditi da tvojih ruku djelo zauvijek ostane skriveno.
Zbogom, dr. Farb.
Bili ste loš zubar, ali dobar čovjek.
Whitey ima omiljena mjesta
na kojima obavlja poslove.
Jedna je lokacija bila na jugu Bostona,
na jednoj od glavnih ulica.
Starija kuća s zemljanim podrumom.
Ne!
Ubrzo je dobila nadimak Ukletara.
Nakon što bi dovršio krvavi posao,
iskoristio bi nedovršeni podrum kuće.
No jednog dana nastao je problem.
PRODAJE SE
Ukletaru su dali na prodaju.
Whitey je vidio da će biti problema.
Morao se preseliti.
Whitey je odabrao prikladnu noć za svoj jezivi plan.
31. LISTOPADA 1985.
Poveo je i suradnika da mu pomogne.
Ukrcali su trupla u auto i odvezli se na drugi kraj grada,
do livade kraj zgrade vatrogasnog sindikata.
Kao sjajan planer Whitey je već odabrao nova počivališta.
Tako se potrudio da njega ni nove vlasnike Ukletare
ne dočeka neugodno iznenađenje.
Sretna Noć vještica.
Bio je lukav strateg.
Bio je vrlo pametan i opasan.
Zato su mnoga njegova ubojstva godinama ostala neriješena.
Dobrim metodama rješavanja trupala skinut ćete detektive s vrata,
ali postoji još bolja metoda da preduhitrite mogući problem.
Trebate samo dobru vezu.
TAKTIKA DOZNAJTE INFORMACIJE
Kao šef mafije možete imati kreativne metode
da se zaštitite od policije.
Ali za duži ostanak na vlasti morate uspostaviti čvršće veze.
Ako želite dugovječnost,
nađite nekog u policiji,
što moćnijeg, da pazi na vas.
To je važno.
I zato je Whitey Bulger bio tako dobar šef bande.
Bulger je imao puno veza u državnoj i bostonskoj policiji
i podmićivao je predstavnike zakona,
osobito oko Božića.
Ali Whitey je htio znati sve
i znao je kako će doći do toga.
Preko starog prijatelja.
John Connolly odrastao je na jugu Bostona i Whitey mu je bio uzor.
Connolly je bio mlađi od Whiteyja.
Bulger ga je zaštitio on neke tučnjave prije mnogo godina
i zato je Connolly oduvijek osjećao odanost prema Bulgeru.
A Whitey je imao plan za naplatu tog duga.
Tijekom 1974., Whitey se počinje sastajati s Connollyjem u tajnosti
kako bi obnovio prijateljstvo.
Connolly vjeruje da će suradnja s gangsterom
pomoći njegovoj karijeri, dok Whitey ima drugi cilj.
Poseban tretman lokalnog FBI-a.
Počeo je Connollyju davati dojave
o suparnicima u bostonskom podzemlju,
kako bi savezni agenti odradili njegov prljavi posao.
Whiteyja smatraju zaslužnim što je FBI ulovio glavnu lovinu,
šefa bostonske talijanske mafije Jerryja Angiula,
nakon što su dobili informacije o Angiulovom stožeru,
koji su tad počeli prisluškivati.
To je rezultiralo uhićenjem cijele Angiulove zločinačke obitelji.
Tim uklanjanjem mafije Whitey je postao još moćniji.
Connolly je Whiteyjevo ime maknuo s izvještaja FBI-a
i dojavljivao mu za druge istrage.
To je unosno partnerstvo za sve.
Kako granica između kriminalca i murjaka postaje sve tanja,
Whitey polako postaje gotovo nedodirljiv.
Ne vjerujem da je u povijesti kriminala u SAD-u
itko postigao to što je Bulger postigao,
kad je riječ o korumpiranim policajcima
koji im daju važne informacije.
Mnogi su predstavnici zakona ludjeli zato što Bulgeru ništa nisu mogli prišiti.
Svi su se čudili kako on uvijek zna što oni planiraju.
Katkad i jest znao.
Odavanje tajna FBI-u pomoći će vam da očuvate slobodu,
no to se vašim kolegama neće svidjeti.
Nitko ne voli cinkere.
Kako ćete sačuvati svoje prljave tajne?
TAKTIKA ZAŠTITITE SVOJ BRAND
Whitey je imao ugled čovjeka od punog povjerenja.
Nekog tko ne razgovara s vlastima.
Tko nikog ne odaje.
Tko ne odaje informacije bez obzira na okolnosti,
na prijetnje i pritisak.
Ustaneš i ne kažeš niša.
Naravno, Whiteyjev odnos sa zakonom bio je mnogo kompliciraniji.
Whitey se uvijek morao čuvati.
Uvijek, zato što je živio dvostruki život.
Podzemlje nije znalo da on cinka.
Živio je s tom prijetnjom jer je znao što bi se dogodilo kad bi to doznali.
Trebate još dokaza?
Evo kako su završili drugi brbljavi šefovi.
Veliki Jack Zelig, šef bande Eastman s Manhattana, popio je metak 1912. g.,
dok se vozio trolejbusom, jer su njegovi ljudi doznali
da ga pokvareni njujorški policajac drži u šaci.
Čikaškog šefa Jamesa Ragena nastrijelili su iz zasjede jer je odao
glavešine čikaške mafije saveznim agentima.
Oporavljajući se u bolnici identificirao je strijelca,
nakon čega su ga otrovali živom.
Kapetana obitelji Bonnano, Dominicka Napolitana,
koknuli su zato što je agentu FBI-a Josephu Pistoneu,
poznatom kao Donnie Brasco, omogućio ulazak u Obitelj.
Našli su ga odrezanih šaka,
što je tradicionalna kazna za odavanje tajna mafije.
TRINAEST GODINA PRIJE WHITEYJEVOG NESTANKA
Kad je riječ o zaštiti imidža tipa koji nikad ne bi cinkao,
pomogao mu je ugled ubojice.
Nitko nije sumnjao
da bi netko opasan poput njega mogao biti doušnik FBI-a
i cinkati druge kako bi učvrstio položaj i povećao moć.
Bilo je glasina, ali većina bi ih samo glatko odbacila
jer je to zvučalo smiješno.
Kako bi to održao, ništa i nitko nije bio zaštićen.
Debra Davis dugogodišnja je ljubavnica Stevea Flemmija, Whiteyjeve desne ruke.
Whitey nije obraćao pozornost na nju
sve dok ona nije doznala
da on godinama surađuje s FBI-em.
Flemmi, koji i sam ima vezu s FBI-em,
kaže Whiteyju da je sve pod kontrolom.
Whitey nije uvjeren.
Kad je veza Debre i Flemmija počela ulaziti u krizu,
rizik postaje neprihvatljiv.
Whitey je Flemmiju rekao da je namami
tako što će je pozvati u kuću koju joj navodno želi kupiti.
Nakon obilaska kuće
njezin stambeni problem zauvijek je riješen.
Čišćenje je brzo
i temeljito.
Debru su pokopali na žalu kraj Tommyja Kinga.
I Whitey je tako očuvao svoju tajnu.
Nije osjećao nikakvu empatiju prema drugima.
Ni do koga mu nije bilo stalo.
Ubijali su žene.
Ubijali su nedužne.
Nevjerojatno je što je sve činio
u ime svoje sigurnosti i slobode.
No čak i kad na sve pazite
i imate dobru zaštitu,
nitko nije vječno nedodirljiv.
A za to se morate pripremiti.
Priručnik će vam pokazati kako.
TAKTIKA UVIJEK IMAJTE POMOĆNI PLAN
Kad šef bande želi izbjeći kaznu,
mnogi od njih na kraju pobjegnu.
No to je teško izvesti ako niste disciplinirani.
Kao što smo vidjeli…
Želiš travu?
...Whitey je utjelovljenje discipline.
Ne, hvala.
Whitey je uvijek potpuno kontrolirao svoju okolinu.
Nikad nisam vidio da pije.
Nikad se nije družio s ljudima.
To je ranjivost ako radite nešto loše.
Stalno je razmišljao o tome da se mora pripremiti za slučaj optužnice.
Whitey je godinama planirao što će učiniti kada dođe kraj.
Imao je dobar plan bijega,
koji je uključivao njegov potpuni nestanak.
Plan Whiteyja Bulgera da zbriše
sastoji se od ključnih koraka kojih se svatko može držati.
Prvi korak. Rano počnite štedjeti.
Držite gotovinu, nakit i lažne putovnice u bankovnim sefovima diljem svijeta.
Drugi korak. Stvarajte lažna imena.
Uložite puno novca u lažne isprave
i kartice na razna imena,
a onda tim identitetima otvarajte račune u banci.
Treći korak. Nađite idealno skrovište.
Odaberite mjesto u kojem ćete se lako uklopiti,
gdje ima turista.
Takvi ljudi teško će primijetiti išta čudno na vama.
Kad nađete novi grad, prijeđite na sljedeći korak.
Nikom ne govorite kad, kamo ni kako odlazite.
Iznenadili biste se koliko ljudi zaboravi taj korak.
Napokon je došlo vrijeme za bijeg.
Kad to učinite,
ne zaboravite najvažnije pravilo skrivanja.
Budite spremni za sve.
Whiteyjev anđeo čuvar i FBI 20 su ga godina
štitili od progona.
No početkom 1990-ih situacija se pogoršala za Whiteyja.
Početkom 1990-ih počeli smo istraživati Bulgera i njegovu grupu.
Skupili smo dovoljno dokaza da ga optužimo za reketarenje,
njega i još neke.
FBI je, naravno, znao da to radimo.
Brzo su uhitili Flemmija, glavnog Whiteyjevog saveznika.
Flemmija su uhitili državni policajac i agent DEA-a.
Drugi su otišli na jug Bostona u potrazi za Whiteyjem,
ali on je već odavno nestao.
Kako mislite da se to dogodilo?
Bulgeru je to dojavio Connolly
pa je uspio pobjeći prije uhićenja.
Jako frustrira kad radite na slučaju,
a glavna meta tako nestane u magli.
Naša je snažna poruka
da nećemo odustati dok ga ne uhitimo.
Dok i dalje ne znaju gdje je on,
žrtve Whiteyja Bulgera nalaze po cijelom Bostonu.
Znao sam da ga neće naći.
Znao sam kako se priprema.
Jedno je pobjeći.
Ali za dugoročni ostanak na slobodi sve morate izvesti genijalno.
Zato slijedite majstora.
TAKTIKA RESETIRAJTE ŽIVOT
Nakon što se proslavite kao jedan od najvećih šefova u povijesti,
vlasti vam neće tek tako dopustiti da nestanete.
Šefovima je uvijek važno da budu netko.
Zato morate biti spremni
na tu promjenu u kojoj ćete postati neprepoznatljivi.
Na to da budete nitko.
Whiteyja Bulgera, majstora prerušavanja, nisu vidjeli zadnjih šest godina.
Trag se ohladio. Sad nude nagradu od milijun dolara
za dojavu koja bi rezultirala uhićenjem.
Čak ni predstavnici zakona u Bostonu nisu znali kako izgleda.
Vjerojatno je izgledao kao pola ljudi koji dođu na utakmicu.
No čak i kad ne znaju kako izgledate
za ostanak ispod radara morat ćete se truditi non-stop.
Whitey je i u tome bio sjajan.
Otišao je na drugi kraj SAD-a
i s dugogodišnjom curom Catherine Greig nastanio se u Santa Monici,
pod imenima Charlie i Carol Gasko.
Bezopasni umirovljenik i njegova krasna žena
koji su živjeli u stambenoj zgradi blizu Pacifika.
Bili su tipične ptice selice s Istočne obale
koje dolaze u toplu klimu
i nikom ne stvaraju nikakve probleme.
Sustanari su srdačni,
ali obitelj Gasko drži se na distanci,
osobito Charlie.
No bilo je ljudi s kojima se svakako htio družiti.
Bulger bi se sprijateljio s beskućnicima
ili ljudima u očajničkoj situaciji i plaćao im za njihovu osobnu.
Bulgeru je to bilo kao zlato.
Whitey bi im rekao da je ilegalni useljenik iz Kanade
koji treba medicinsku pomoć pa im je nudio stotine dolara
za vozačku dozvolu i broj socijalnog osiguranja.
Većina pristaje.
Kako ih ne bi otkrili,
Whitey i Catherine naizmjence se koriste tim identitetima kad idu liječniku.
Kad odlaze u Tijuanu po Whiteyjev lijek za srce,
nitko ne obraća pozornost.
Svi vide samo Charlieja i Carol Gasko,
koji uživaju u mirovini u Kaliforniji.
Savršen paravan za savršen par.
Šesnaest sunčanih godina, Charlie,
mislim, Whitey, živio vrlo lagodno
dok su mu i dalje pokušavali ući u trag.
Najveći bijeg u povijesti kriminala.
Sigurno, zar ne?
No unatoč svem tom sjajnom trudu
san nije vječno trajao.
Glavna je vijest uhićenje...
Poslije 16 godina u bijegu, FBI je uhitio Bostonskoga gangstera...
Jamesa Bulgera uhitili su u stanu u Santa Monici
te tako okončali lov koji je trajao 16 godina.
Na kraju su Bulgera ulovili
u najvećoj mjeri zbog, od svih stvari, mačke.
Jedna žena gledala je televiziju na Islandu,
žena koja je zime provodila u Santa Monici.
Povezala se s jednom ženom zbog mačke.
Obje su voljele mačke. Ta žena bila je Catherine Greig.
Bile su prijateljice.
Nakon što je nekoliko godina poslije vidjela Bulgera i Greigovu na TV-u,
odmah je to prijavila FBI-u.
U roku od 24 h namamili su Bulgera da izađe i uhitili ga.
Zaplijenili su gotovo 30 komada oružja i stotine tisuća dolara iz stana.
UHIĆEN
Uhitili smo jednog od najtraženijih bjegunaca.
Zloglasnog u Bostonu i cijelom svijetu.
Whitey se dobrim planiranjem održao na životu i slobodi do 81. godine.
Zato je pravi iron man gangstera.
Odabrao je profesiju kriminalca,
a u tome nitko ne izdrži dugo.
No on je preživio desetljećima.
Koliko god to impresivno bilo,
ostvarenje najvišeg potencijala šefa mafije
zahtijeva veću ambicioznost.
U posljednjem poglavlju priručnika
pokazat ću vam kako zločinačkom vještinom možete steći bogatstvo,
moć i utjecaj o kakvima niste ni sanjali.
Vaš vodič?
Tko drugi doli kralj kokaina glavom i bradom, Pablo Escobar?
Prijevod titlova: Ivan Zorić